en en ko en hu hu en hu hu de es de en hu hu de en hu hu en hu hu en hu hu de hu hu hu hu hu hu hu pl hu hu hu hu hu hu hu hu hu hu pl nds hu hu en id en ko nds hu hu en hu hu hu hu
Uncategorized @hu - Balaton Traveller
Őszi napfürdő – balatoni szélben.
A Balaton olyan, mint egy bájos hölgy, akit mindig szeretünk meglátogatni, mert a hangulata hol nyugodt, hol pedig háborgó, de mindig képes elvarázsolni a színjátékaival.
Kihasználtuk az alkalmat, és a zsúfolt, tömött, türelmetlen nyári hetek után mi is egy kicsit kisajátítottuk a Balatont, mondván nincs itt az a „sok betolakodó” (turista) Ilyenkor tényleg a helyiekkel tudsz találkozni, beszélgetni, stopposokat felvenni, vagy legénybúcsú leszakadt tagjait az árokparton útba igazítani. Az ősz az elmúlást idézi, de előtte még a legszínesebb palettát kínája, melyben csak pár hétig gyönyörködhetünk, mielőtt végleg lekopaszítja magát a természet. Ezt az időt nagyon szeretem, azt meg kifejezetten, hogy „tömegmentes” ez az időszak. Sok rendezvény közül lehet válogatni, de mi most kifejezetten az egyéni élményt kerestük.
Elmentünk a  Fülöp-hegyi kilátóhoz, ami tavaly leégett, de újjá építették. (tipp: kilátó ajánló a balaton körül). Révfülöpről lehet eljutni a kilátóhoz, keskeny úton a parkolóig, ahonnan tovább gyalogosan jutottunk fel a kilátóhoz. A kilátás pazar, Tihany, Badacsony és Fonyód is látszik.  Egy vitorlásversenyt is elkaptunk, ami a  20 méter magasból egészen különleges látványt nyújtott. De nem akartunk túl sok időt a romantikázással eltölteni, így mentünk tovább, autóval. Egy kávét vagy egy bambit szerettünk volna inni, de leginkább is egy pohár csapolt sört. Ehhez egészen nagy kört kellett megtenni, ugyanis a Káli Medencében ősszel nem sok hely marad nyitva. (ezek szerint a Balaton még mindig egy szezonális termék?). Végül egy fogadó volt nyitva, ahol a retro feeling abszolút érvényesült. – de csapolt sör már itt sem járt. A kiszolgálás bájos volt, és kedves.
Az ebédünket Balatonalmádira időzítettük egy Veganeeta visitre.A Tulipán udvar Almádiban már egész komoly kis gasztró udvarrá fejlődött.
Veganetta – Kár, hogy nem Budapesten alakította ki a tulajdonos ezt a koncepciót, mert ebben végre tényleg van fantázia. Sok hely nem csak a COVID miatt megy tönkre, hanem mert nincs mögötte koncepció, vagy ha nagy lendülettel be is indítanak egyet, hamar alábbhagy a lelkesedés. (ezt elsősorban a vidéki vendéglátó helyekre értem) Itt érezhető a gondoskodás, a vendégszeretetet és az elhivatottság. Kedves, mosolygós a kiszolgálás ami külön jó érzés  a rideg téli estékre. A hely tényleg olyan mintha “Anett áthívott volna magához” a berendezés, a design mind erre hajaz. A vegán étrenddel sok ember prekoncepcióval küzd, amihez ez a hely kiváló, hogy ezt le döntse. Volt íze, illata és jóllakottság érzése mindkettőnknek az ebéd után.
A helyiek “beülős” kocsmái mellett a Tulipán udvarban vannak még rejtett kincsek: ilyen  a Beaver kávézó is, ami jóval több mint egy kávézó … Kifejezetten romantikusnak tartom, hogy a nyáron nyüzsgő város kihalt lesz, és a helyieken kívül tényleg senkivel nem találkozol. Ez a vidék igazi arca. Mi most kivételesen nem a kávé miatt mentünk be a Beaver-be, hanem mert csalogató volt az ízlésesen és tisztán rendezett interior, és fel szerettük volna melegíteni átfázott lelkünk (Ír whisky) Ha Almádiban jártok feltétlenül látogassátok meg ezt a helyet.
Van, aki imádja az ünnepeket csavargással és mindenféle más programmal tölteni, és van, aki legszívesebben ilyenkor kis sem dugná az orrát otthonról. Nos, most olyan programokat gyűjtöttünk Nektek össze, melyek mindkét csoport számára igazán vonzók lesznek! Kalandozásra fel, és ne felejtsétek: nálunk minőségi szállás és nyugodt pihenés vár rátok az átélt izgalmak után!
Túrázz az év utolsó napján!
Azt gondoltad, rögtön egy nagy partit ajánlunk Siófok valamelyik menő klubjában? Nos, mit szólnál idén egy alternatív, kissé lassabb és nyugalommal teli szilveszterhez? A Töreki Tavak tanösvény ilyenkor is nyitva áll, s ha hihetünk az időjárás előrejelzésnek, akár még a havas tájban is gyönyörködhetsz a sétád alatt. A töreki városrész mellett meghúzódó Töreki Halastavakat 1994-ben nyilvánították védetté. A 300 hektáros föld legfőbb értéke a Cinege patak: Siófok környékén ez az egyetlen Balatonba torkolló, élővizet szállító vízfolyás, valamint a patakra épült, 10 tóból álló, 36 hektár területű vízrendszer sem elhanyagolható jelenség. A tanösvény bemutatja a tavak, vizes élőhelyek, különféle erdők és rétek élővilágát, a madármegfigyelő torony pedig bepillantást enged a gazdag madárvilág életébe. A hossza 8,5 km, azonban, ha keresed a kihívást, akár 14 km-es utat is bejárhatsz. Természetesen nem kell megijedni: a túraútvonal mentén számos pihenőhely, a végén pedig a Villa Oliver kényelmes szobái várnak!
Túrázz az év utolsó napján!
Bár ez nem kifejezetten szilveszteri program, de karácsony előtt és a nagy ünneplés után is szuper kulturális élményben lehet részetek. A siófoki Kálmán Imre Művelődési Központ színpadán december 22-én Andersen egyik csodás meséje, az Ólomkatona elevenedik meg. A sérült katona és a gyönyörű papírbalerina klasszikus története igazán meghitt karácsonyi hangulatot csempészhet a szívekbe – ráadásul nem csak a felnőttek, hanem a gyerekek is biztosan élvezni fogják!
Az Isten pénze című musicalt szintén a Művelődési Központban tekinthetitek meg január 6-án, így már kapásból kellemes programmal indulhat az új év! A darab főhőse a lelkileg sivár, idősödő milliomos, Ebenezer Scrooge uzsorás, akit még karácsonykor is csak anyagi ügyei foglalkoztatják. Pénzt azonban nem adományoz a szegényeknek, mert úgy gondolja, a gyengének pusztulni kell. Az ünnepek alatt azonban meglátogatja őt a karácsony 3 szelleme… S bizony lebilincselő, szívmelengető és a mai napig érvényes dolgokat felsorakoztató történet tárul elénk a színpadon. Ha már elindultunk a zenés irányba, a musical mellett a klasszikus zene kedvelői is csodásan indíthatják a 2022-es esztendőt. A Dunakeszi Szimfonikus Zenekar és a Sziget Art-tánckar Újévi Gálakoncertre várja az érdeklődőket január 7-én. A koncert első részében Strauss és Kálmán Imre fülbemászó zenéi csendülnek fel, majd világhírű musicalek, népszerű filmek feledhetetlen dallamaival kínálnak különleges élményt a közönségnek.
Jégkikötő korcsolyapálya a hajóállomáson
Ha nem feltétlenül szeretnétek nagy tömegben, zárt térben tölteni a szilvesztert, akkor a korcsolyapálya tökéletes megoldást nyújt a helyzetre. A Siófoki Jégkikötőben több mint 600 négyzetméteres, valódi jéggel borított korcsolyapályán hódolhattok kedvenc téli sportotoknak. Ráadásul a pálya kiegészült egy ritkaságnak számító, 50 méteres jégfolyosóval is, így a kikötő fái között kanyargó varázslatos erdei pályán is kalandozhattok. Természetesen a hidegre való tekintettel kedvenc téli finomságaitok is megtalálhatók a pálya mellett: nincs is jobb, mint önfeledten siklani egyet, majd a családdal és barátokkal egy bögre tea vagy forró csoki mellett gyönyörködni a csodálatos téli Balatonban! Utána pedig a Villa Oliver wellness részlegén egy jó kis szaunával melegíthetitek fel magatokat!
Természetesen a város számtalan menő klubjában tartanak szilveszteri mulatságot, így ha igazán zenés-táncos rendezvényre vágytok, akkor is bőven találtok magatoknak programot! Az este végén pedig kényelmes szobáink biztosítják a valóban pihentető alvást!
© 2021 Villaoliver.hu All rights reserved.
Csatlakozz Facebook csoportunkhoz a további programötletekért!